钦定古今图书集成/明伦汇编/交谊典/第074卷 > 《与独孤渐道别长句兼呈严八侍御》
## 钦定古今图书集成/明伦汇编/交谊典/第074卷 > 《与独孤渐道别长句兼呈严八侍御》

前人

“轮台客舍春草满，颍阳归客肠堪断。穷荒绝漠鸟不
飞，万碛千山梦犹懒。怜君白面一书生，读书千卷未
成名。五侯贵门脚不到，数亩山田身自耕。兴来浪迹
无远近，及至辞家忆乡信。无事垂鞭信马蹄，西南几
欲穷天尽。奉使三年独未归，边头词客旧来稀。借问
君来得几日，到家不觉换春衣。”高斋清昼卷罗幕，纱
帽接。慵不著。中酒朝眠日色高，弹棋夜半灯花落。
冰片高堆金错盘，满堂凛凛五月寒。桂林蒲萄新吐
蔓，武城刾蜜未可餐。军中置酒夜挝鼓，锦筵红烛月
未午。花门将军善《胡歌》，叶河蕃王能汉语。知尔园林
压渭滨，夫人堂上泣罗裙。鱼龙川北磐谿雨，鸟鼠山
西洮水云。台中严公于我厚，别后新诗满人口。自怜
弃置天西头，因君为问相思否。